ผู้ตรวจการแผ่นดินของรัฐสภา - วิกิพีเดีย

# ผู้ตรวจการแผ่นดินของรัฐสภา

### จากวิกิพีเดีย สารานุกรมเสรี

ผู้ตรวจการแผ่นดินของรัฐสภา คือบุคคลที่พระมหากษัตริย์ทรงแต่งตั้งตามคำแนะนำของวุฒิสภาจากผู้ซึ่งเป็นที่ยอมรับนับถือของประชาชน มีความรอบรู้และมีประสบการณ์ในการบริหารราชการแผ่นดิน วิสาหกิจ หรือกิจกรรมอันเป็นประโยชน์ร่วมกันของสาธารณะ และมีความซื่อสัตย์สุจริตเป็นที่ประจักษ์

ผู้ตรวจการแผ่นดินของรัฐสภา มีจำนวนไม่น้อยกว่าสามคน โดยมีวาระการดำรงตำแหน่งหกปีนับแต่วันที่พระมหากษัตริย์ทรงแต่งตั้ง และดำรงตำแหน่งได้เพียงวาระเดียว

ตำแหน่งผู้ตรวจการแผ่นดินของรัฐสภา มีแนวคิดมาจากประเทศแถบสแกนดิเนเวียที่ปกครองด้วยระบอบกษัตริย์ มีตำแหน่งที่เรียกว่า "ออมบุดสแมน" (Ombudsman) เพื่อทำหน้าที่ดูแลปัดเป่าเรื่องทุกข์ร้อนของประชาชนแทนพระมหากษัตริย์ และมีการพัฒนามาสู่ระบอบประชาธิปไตยในระบบรัฐสภาอันมีพระมหากษัตริย์เป็นประมุข

ในประเทศไทย มีความพยายามจัดตั้งหน่วยงานผู้ตรวจการแผ่นดินของรัฐสภามาตั้งแต่ พ.ศ. 2517 แต่เพิ่งมีบทบัญญัติอยู่ในรัฐธรรมนูญแห่งราชอาณาจักรไทย ฉบับแก้ไขเพิ่มเติม พ.ศ. 2538 และฉบับ พ.ศ. 2540

## [แก้] อำนาจหน้าที่

อำนาจหน้าที่ ของผู้ตรวจการแผ่นดินของรัฐสภา มีดังต่อไปนี้

1. พิจารณาและสอบสวนข้อเท็จจริงตามคำร้องเรียนในกรณี
   1. การไม่ปฏิบัติตามกฎหมาย หรือปฏิบัตินอกเหนืออำนาจหน้าที่ตามกฎหมายของข้าราชการ พนักงาน หรือลูกจ้างของหน่วยราชการ หน่วยงานของรัฐ หรือรัฐวิสาหกิจ หรือราชการส่วนท้องถิ่น
   2. การปฏิบัติหรือละเลยไม่ปฏิบัติหน้าที่ของข้าราชการ พนักงาน หรือลูกจ้างของหน่วยราชการ หน่วยงานของรัฐ หรือรัฐวิสาหกิจ หรือราชการส่วนท้องถิ่น ที่ก่อให้เกิดความเสียหายแก่ผู้ร้องเรียนหรือประชาชนโดยไม่เป็นธรรม ไม่ว่าการนั้นจะชอบหรือไม่ชอบด้วยอำนาจหน้าที่ก็ตาม
   3. กรณีอื่นตามที่กฎหมายบัญญัติ
2. จัดทำรายงานพร้อมทั้งเสนอความเห็นและข้อเสนอแนะต่อรัฐสภา

ผู้ตรวจการแผ่นดินของรัฐสภา

- นายพูลทรัพย์ ปิยะอนันต์ ผู้ตรวจการแผ่นดินของรัฐสภา
- พล.อ.ธีรเดช มีเพียร ผู้ตรวจการแผ่นดินของรัฐสภา
- นายปราโมทย์ โชติมงคล ผู้ตรวจการแผ่นดินของรัฐสภา

บุคคลเคยดำรงตำแหน่งผู้ตรวจการแผ่นดินของรัฐสภา

- นายพิเชต สุนทรพิพิธ (พ.ศ. 2543-2546)

## [แก้] ลิงก์ภายนอก

- สำนักงานผู้ตรวจการแผ่นดินของรัฐสภา

| ผู้ตรวจการแผ่นดินของรัฐสภา เป็นบทความเกี่ยวกับ การเมือง การปกครอง หรือ กฎหมาย ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ผู้ตรวจการแผ่นดินของรัฐสภา ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9C/%E0%B8%B9/%E0%B9%89/%E0%B8%9C%E0%B8%B9%E0%B9%89%E0%B8%95%E0%B8%A3%E0%B8%A7%E0%B8%88%E0%B8%81%E0%B8%B2%E0%B8%A3%E0%B9%81%E0%B8%9C%E0%B9%88%E0%B8%99%E0%B8%94%E0%B8%B4%E0%B8%99%E0%B8%82%E0%B8%AD%E0%B8%87%E0%B8%A3%E0%B8%B1%E0%B8%90%E0%B8%AA%E0%B8%A0%E0%B8%B2.html".

หมวดหมู่: บทความเกี่ยวกับ การเมืองการปกครอง ที่ยังไม่สมบูรณ์ | การเมืองไทย | องค์กรอิสระ

##### Views

- บทความ
- อภิปราย
- รุ่นปัจจุบัน

##### ค้นหา